पाएं अपने शहर की ताज़ा ख़बरें और फ्री ई-पेपरडाउनलोड करें
रोपड़ जिले में बुधवार को 4 कोरोना संक्रमित व्यक्तियों की मौत हो कई, जिसमें 72 वर्षीय व्यक्ति निवासी गांव ख्वासपुरा ब्लॉक भरतगढ़, 60 वर्षीय महिला निवासी गांव टिब्बा नंगल ब्लॉक नूरपुरबेदी, 56 वर्षीय व्यक्ति निवासी गांव धनौला ब्लॉक भरतगढ़ और 80 वर्षीय बजुर्ग निवासी गांव कीड़ी अफगाना ब्लॉक चमकौर साहिब शामिल है। वहीं, जिले में कोरोना काल के दौरान कुल मौतों का आंकड़ा 276 तक पहुंच गया है। बुधवार को 191 नए पॉजिटिव मामले सामने आए हैं और कुल पॉजिटिव 8972 हो गए हैं। वहीं 79 लोग कोरोना मुक्त भी हुए हैं और ठीक होने वालों का आंकड़ा 7140 हो गया है जबकि 1556 एक्टिव मामले हैं। अब तक सैंपलिंग 1,96,182 के पार पहुंच चुकी है और 969 लोगों की रिपोर्ट निगेटिव पाई गई है। अब तक कुल 1,85,384 लोगों की रिपोर्ट निगेटिव पाई गई है और 2360 लोगों की रिपोर्ट अभी पेंडिंग है।
सीएमओ डॉ. दविंदर कुमार ने बताया कि रोपड़ जिले में 72 महिलाओं समेत 191 लोगों की रिपोर्ट कोरोना पॉजिटिव आई है। उन्होंने बताया कि रोपड़ के 104 लोगों में 39 महिलाएं, नंगल के 33 लोगों में 14 महिलाएं, आनंदपुर साहिब के 32 लोगों मेें 9 महिलाएं, मोरिंडा के 11 लोगों में 6 महिलाएं और चमकौर साहिब की 4 महिलाओं सहित 11 लोगों की रिपोर्ट कोरोना पॉजिटिव पाई गई है।डीसी सोनाली गिरी ने बताया कि सेहत विभाग द्वारा बुधवार को 1492 लोगों के सैंपल टेस्ट के लिए भेजे गए हैं। जिसमें से बीबीएमबी नंगल अस्पताल में 42 लोगों के सैंपल, सीएचसी भरतगढ़ में 54, चमकौर साहिब में 102, मोरिंडा अस्पताल में 78, नूरपुरबेदी अस्पताल में 118 लोगों के, सिविल अस्पताल रोपड़ में 325, आनंदपुर साहिब अस्पताल में 97, नंगल अस्पताल में 174 और कीरतपुर साहिब में 248 लोगों के सैंपल लिए गए।
पुलिस ने 5 दिन में नाकों पर 1238 के टेस्ट कराए, 572 को खुली जेलों में बंद किया
एसपी अंकुर गुप्ता ने बताया कि जिला पुलिस की तरफ से कोविड-19 के नियमों का उल्लंघन करने पर 1 से 5 मई तक जिले में कुल 11 लोगों के खिलाफ एफआईआर दर्ज की गई है और पुलिस की तरफ से लगाए नाकाबंदी, बाजारों व फेरीवालों, विक्रेताओं के 1238 लोगों के आरटी पीसीआर टेस्ट किए गए और 255 लोगों के मास्क के चालान काटे गए। उन्होंने बताया कि अंतरराज्यीय नाकों पर 750 वाहनों की चेकिंग की गई और कोविड के दिशा निर्देशों का उल्लंघन करने पर 572 लोगों को खुली जेल में बंद किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn